b"\n_START_ARTICLE_\nLoudon Wainwright jr.\n_START_SECTION_\nUtdannelse\n_START_PARAGRAPH_\nLoudon Wainwright jr. fikk sin utdannelse ved St. Andrew's School, Middletown, Delaware, og gikk deretter p\xc3\xa5 og tok eksamen ved Universitetet i North Carolina. Etter eksamen tjenestegjorde Wainwright i De forente staters marinekorps.\n_START_SECTION_\nKarriere\n_START_PARAGRAPH_\nWainwright jobbet i redaksjonen av det ukentlige nyhetsmagasinet Life i ulike posisjoner i l\xc3\xb8pet av sin tid. I 1964 begynte han \xc3\xa5 skrive en fast spalte, \xc2\xabThe View From Here\xc2\xbb (Utsyn herfra), helt fram til magasinet sluttet med ukentlige utgivelser i 1972. Fra 1969 fungerte han ogs\xc3\xa5 som assisterende bestyrende redakt\xc3\xb8r._NEWLINE_Da Life ble omlagt som m\xc3\xa5nedsmagasin i 1978 ble Wainwright redakt\xc3\xb8r og fortsatte \xc3\xa5 bidra til dets sider da han gikk av som redakt\xc3\xb8r i 1985. Etter hans d\xc3\xb8d utga magasinet en retrospektiv gjennomgang i februar 1989 med utdrag fra rundt to hundre artikler som han hadde skrevet i l\xc3\xb8pet av \xc3\xa5rene._NEWLINE_Wainwright var ogs\xc3\xa5 forfatter av boken The Great American Magazine: An Inside History of Life, som var en uformell historie av magasinet, utgitt 50 \xc3\xa5r etter at magasinet ble grunnlagt og 14 \xc3\xa5r etter at det gikk inn. Wainwright slo fast i l\xc3\xb8pet av 400 sider at for et billedmagasin var nettopp teksten av stor betydning.\n_START_SECTION_\nD\xc3\xb8d\n_START_PARAGRAPH_\nWainwright d\xc3\xb8de av tykktarmskreft den 12. desember 1988, 64 \xc3\xa5r gammel. S\xc3\xb8nnen Loudon Wainwright III har skrevet flere sanger hvor faren indirekte er nevnt, blant annet \xc2\xabA Father and A Son\xc2\xbb."